አለም ባንክ ለኢትዮጵያ 10 ሚሊዮን ዶላር ድጋፍ ሰጠ
 – ኢትዮጵያን የስታትስቲክ አቅርቦት ስርአት ለመገንባት የምታደርገውን ጥረት የአለም ባንክ እንደሚደግፍ አስታወቀ፡፡ማእከላዊ እስታትስቲክስን በሰው ሀይል በመሰረተ ልማትና በአደረጃጀት ለማጎልበት የሚውል የ10 ሚሊዮን ዶላር እርዳታ የአለም ባንክ ለኢትዮጵያ ሰጥቷል፡፡የማእከላዊ እስታትስቲክስ ኤጀንሲ በሰው ሀይል በመሰረተ ልማትና በተቋማዊ አደረጃጀት በማጠናከር የተደራጁ የስታስቲክስ መረጃዎቹን በወቅቱና በቀላሉ ለህብረተሰቡ ማድረስ ያግዛል፡፡የገንዘብና ኢኮኖሚ ልማት ሚንስቴር ከአለም ባንክ ጋር የተፈራረመው የ10 ሚሊዮን የአሜሪካ ዶላር እርዳታ የማእከላዊ ስታስቲክስን ለማጠናከር ይውላል፡፡የአለም ባንክን በመወከል የእርዳታ ስምምነቱን የፈረሙት በኢትዮጵያ የአለም ባንክ ዳይሪክተር ጉዋንግ ዝህቼን በኢትዮጵያ እያደገ የመጣውን የስታስቲክስ አቅም ለማጎልበት መንግስት የሚያከናውነው ጥረት ይበረታታል፡፡ኢትዮጵያ በመጀመሪያው ዙር የእድገትና ትራንስፎርሜሽን እቅድ ትግበራ ትኩረት በምትሰጣቸው ዘርፎችና በአጠቃላይ ሀገራዊ እድገቱ ለሚመዘገቡ ለውጦች የስታስቲክስ መረጃዎች ትልቅ ሚና አላቸው ያሉት የገንዘብና ኢኮኖሚ ልማት ሚንስትር ድኤታው አቶ አህመድ ሺዴ ናቸው፡፡ (ኢሬቴድ)